Parohia românească „Sfântul Apostol Andrei” din Würzburg, Germania, a organizat o colectă de alimente neperisabile, articole de igienă și dulciuri pentru persoanele cu posibilități materiale reduse din eparhiile Tomisului și Basarabiei de Sud.
Astfel, prin grija pr. paroh Ghelasie Pacurar au fost pregătite 250 de alimente, dintre care 100 au fost distribuite de Înaltpreasfințitul Părinte Teodosie de Sărbătoarea „Intrării Domnului în Ierusalim” la Catedrala Arhiepiscopală din Tomis.
Restul de 150 de pachete au fost împărțite de Episcopul Veniamin al Basarabiei de Sud în decursul săptămânii anterioare credincioșilor din Cahul, Festelita și Aluatu.
Pe această cale, Episcopia Basarabiei de Sud a transmis mulțumiri Mitropolitului Serafim și comunității parohiale „Sfântul Andrei” din Würzburg, pentru eforturile de sprijinire a credincioșilor din Episcopia Basarabiei de Sud.
Foto credit: freepik.com